钦定古今图书集成/理学汇编/文学典/第103卷 > 王潼
## 钦定古今图书集成/理学汇编/文学典/第103卷 > 王潼

按《浙江通志》：“潼，字本澄，钱塘人。幼嗜学，读《朱子语录》，
遂无制举业之志。闻阳明先生讲道稽山，负笈往从。
先生嘉其笃志，命辅其子仲萧为学。配任氏，卒时潼
年甫三十六岁。任有淑行，不再娶。性好游历齐鲁燕
赵，工绘画，善讽咏。其过太行诗有‘客中秋过半，山外
晋全分’之句，于《阴符经》、程、张诸书皆有注。”